3 หุ้นสื่อสารร่วงระนาว-ถูก Take Profit หลังวานนี้ขึ้นแรง
3 หุ้นสื่อสารร่วงระนาว-ถูก Take Profit หลังวานนี้ขึ้นแรง
20 ก.ย. 2559

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ณ เวลา 10.19น. ราคาอยู่ที่ 7.40 บาท ลบ 0.15 บาท หรือ 1.99% สูงสุดที่ 7.55 บาท ต่ำสุดที่ 7.35 บาท มูลค่าซื้อขายที่ 641.65ล้านบาท
ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ราคาอยู่ที่ 33.25 บาท ลบ 0.75 บาท หรือ 2.21% สูงสุดที่ 33.50 บาท ต่ำสุดที่ 32.75 บาท มูลค่าซื้อขายที่ 266.32ล้านบาท
ราคาหุ้นบริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC ราคาอยู่ที่ 163.50 บาท ลบ 2.50 บาท หรือ 1.51% สูงสุดที่ 166 บาท ต่ำสุดที่ 162.50 บาท มูลค่าซื้อขายที่ 334.21ล้านบาทขณะที่ดัชนีตลาดหุ้นไทยโดยรวมลบ 0.80% โดยปัจจัยที่ส่งผลให้ราคาหุ้นกลุ่มสื่อสารปรับตัวลง คาดว่าถูกแรงขายทำกำไรหลังวานนี้ราคาหุ้นปรับตัวขึ้นไปสูงมาก
 
ด้านนักวิเคราะห์ บล.กรุงศรี ระบุในบทวิเคราะห์ (20 ก.ย.) แนวโน้มตลาดหุ้นวันนี้เคลื่อนไหวผันผวนโดยช่วงเช้ายังได้ Sentiment เชิงบวกต่อเนื่องจากเมื่อวานทำให้ SET มีโอกาสขึ้นไปทดสอบดัชนีที่ 1,500 จุด อย่างไรก็ตามให้ระมัดระวังแรง Take Profit หลังจากที่ดัชนีปรับตัวขึ้นแรงกว่า 80 จุดในช่วง 5 วันทำการที่ผ่านมา ประกอบกับนักลงทุนเริ่มไม่มั่นใจต่อทิศทาง Fund Flow ของนักลงทุนต่างชาติหลังจากที่เมื่อวานขายสุทธิในตลาดหุ้นไทยกว่า 3,442 ล้านบาทเป็นวันแรกในรอบ 9 วันทำการ นอกจากนี้เชื่อว่านักลงทุนจะชะลอการลงทุนเพื่อลดความเสี่ยงก่อนที่จะทราบผลประชุมของ BOJ และ FED ในช่วงวันที่ 20-21 ก.ย.
ขณะที่หุ้นในกลุ่มสื่อสารหากวันนี้ไม่มีกระแสข่าวหรือความคืบหน้าเพิ่มเติมน่าจะมีแรงขายทำกำไรโดยเฉพาะหุ้น TRUE และ DTAC ที่ปรับตัวขึ้นแรงวานนี้ (19 ก.ย.) ส่วน JAS และ JAS-W3 คาดว่าราคาจะเคลื่อนไหวใกล้เคียงกับราคาที่ประกาศทำ Trender
 